 Ezikiel 36  Ma gị onwe gị, nwa nke mmadụ, buo amụma banyere ugwu niile dị nIzrel, sị, Ugwu niile dị nIzrel, nụrụnụ okwu Jehova.Nke a bụ ihe Ọkaakaa Onyenwe anyị Jehova kwuru: Nihi na onye iro ekwuola banyere unu, sị, Ntọọ! Ọbụna ebe niile dị elu nke oge ochie aghọwo nke anyị!Ya mere, buo amụma, sị ha, Nke a bụ ihe Ọkaakaa Onyenwe anyị Jehova kwuru: Nezie, ebe ọ bụ na e mewo ka unu tọgbọrọ nefu, e sikwa nakụkụ niile nwụde unu, ka unu wee bụrụ ihe onwunwe nke ndị fọdụrụ ná mba dị iche iche, e jikwa ọnụ na-eme unu ihe, a na-akọkwa akụkọ ọjọọ banyere unu netiti ndị mmadụ,ya mere, ugwu niile dị nIzrel, nụrụnụ ihe Ọkaakaa Onyenwe anyị Jehova kwuru! Nke a bụ ihe Ọkaakaa Onyenwe anyị Jehova gwara ugwu ukwu na ugwu nta, ọwa mmiri na ndagwurugwu na ebe ndị a lara niyi bụ ndị e mere ka ha tọgbọrọ nefu na obodo niile a gbahapụrụ agbahapụ, ndị a kwakọọrọ ihe dị na ha, meekwa ka ha bụrụ ihe ndị fọdụrụ ná mba dị iche iche gbara ha gburugburu na-akwa emo;ya mere, nke a bụ ihe Ọkaakaa Onyenwe anyị Jehova kwuru, Nezie, m ga-eji ekworo m dị ọkụ kwuo okwu megide ndị fọdụrụ ná mba dị iche iche, megidekwa Idọm dum, ndị ji oké ọṅụ weghara ala m ka ọ bụrụzie nke ha, ndị na-akwa emo nime mkpụrụ obi ha, nihi ala ịta ahịhịa ya nakwa iji kwakọrọ ihe dị na ya.Ya mere, buo amụma banyere ala Izrel, gwa ugwu ukwu na ugwu nta na ọwa mmiri na ndagwurugwu, sị, Nke a bụ ihe Ọkaakaa Onyenwe anyị Jehova kwuru: Lee! Mụ onwe m ga-eji ekworo m na ọnụma m kwuo okwu, nihi na mba dị iche iche emenyewo unu ihere.Ya mere, nke a bụ ihe Ọkaakaa Onyenwe anyị Jehova kwuru, Mụ onwe m eweliwo aka m ṅụọ iyi na ihere ga-eme mba ndị gbara unu gburugburu.Ma unu onwe unu, ugwu niile dị nIzrel, ga-awa alaka, mịakwa mkpụrụ maka ndị m bụ Izrel, nihi na oge ha ga-alọta adịwo nso.Nihi na, lee, m nọnyeere unu, m ga-echekwa ihu nebe unu nọ, a ga-akọ unu, ghaakwa mkpụrụ nelu unu.M ga-emekwa ka mmadụ dị ọtụtụ nelu unu, ụlọ Izrel dum, ha niile, obodo ahụ niile ga-abụkwa ebe mmadụ bi, a ga-ewughachikwa ebe ndị ahụ a lara niyi.Ee, m ga-emekwa ka mmadụ na anụmanụ dị ọtụtụ nelu unu, ha ga-aba ụba, mụọkwa ọmụmụ, m ga-emekwa ka e biri nelu unu dị ka noge mbụ, m ga-emekwara unu ihe ọma karịrị nke m meere unu noge mbụ; unu ga-amarakwa na mụ onwe m bụ Jehova.M ga-eme ka ndị mmadụ, ya bụ, ndị m Izrel, jee ije nelu unu, unu ga-abụ nke ha, unu ga-abụkwa ihe nketa ha, unu agaghị agbawakwa ha aka ụmụ ọzọ.Nke a bụ ihe Ọkaakaa Onyenwe anyị Jehova kwuru, Ebe ọ bụ na e nwere ndị na-asị unu: Unu bụ ndị na-eri mmadụ, unu aghọwokwa ala na-agbawa mba nwe ya aka ụmụ,ya mere, unu agakwaghị eri mmadụ, unu agakwaghị agbawa mba nwe unu aka ụmụ, ka Ọkaakaa Onyenwe anyị Jehova kwuru.M ga-eme ka a ghara ịnụkwa okwu na-emenye ihere nke mba dị iche iche na-ekwu banyere unu, ndị mmadụ agakwaghị akọcha unu ọzọ, unu agakwaghị eme ka mba nwe unu sụọ ngọngọ, ka Ọkaakaa Onyenwe anyị Jehova kwuru.Okwu Jehova wee ruo m ntị ọzọ, sị:Nwa nke mmadụ, ụlọ Izrel biiri nala ha, ha wee jiri ụzọ ha na omume ha na-emetọ ya. Nihu m, ụzọ ha dị ka adịghị ọcha nke oge ịhụ nsọ nwaanyị.M wee wụkwasị ha ọnụma m nihi ọbara ha wụfuru nala ha, bụ ala ha ji arụsị ha ndị na-asọ oyi ka nsị metọọ.M wee chụsasịa ha ná mba dị iche iche. Ha wee gbasasịa nala dị iche iche. M kpere ha ikpe dị ka ụzọ ha na omume ha si dị.Ha wee bata ná mba dị iche iche ha batara. Ndị mmadụ wee na-emetọ aha nsọ m mgbe ha na-ekwu banyere ha, sị, Ndị a bụ ndị Jehova, ọ bụkwa nala ya ka ha si pụta.M ga-enwekwara aha nsọ m ọmịiko, ya bụ, aha nsọ m nke ụlọ Izrel metọrọ netiti mba dị iche iche ha batara.Ya mere, sị ụlọ Izrel, Nke a bụ ihe Ọkaakaa Onyenwe anyị Jehova kwuru: Ụlọ Izrel, ọ bụghị nihi unu ka m ga-eme ya, kama ọ bụ nihi aha nsọ m nke unu metọrọ netiti mba dị iche iche unu batara.M ga-edokwa aha ukwu m nsọ, nke a nọ na-emetọ netiti mba dị iche iche, nke unu metọrọ netiti ha; mba niile ga-amarakwa na mụ onwe m bụ Jehova, ka Ọkaakaa Onyenwe anyị Jehova kwuru, mgbe e doro m nsọ netiti unu nihu ha.M ga-esi netiti mba ndị ahụ kpọpụta unu, sikwa nala niile kpọkọta unu, kpọlata unu nala unu.M ga-efesa unu mmiri dị ọcha, unu ga-adịkwa ọcha. M ga-asachapụ unu adịghị ọcha unu niile, sachapụkwa unu arụsị unu niile ndị na-asọ oyi ka nsị.M ga-enyekwa unu obi ọhụrụ, tinyekwa mmụọ ọhụrụ nime unu, m ga-ewepụkwa obi nkume nahụ unu ma nye unu obi anụ ahụ.M ga-etinye mmụọ m nime unu, m ga-emekwa ihe ka unu wee jee ije nụkpụrụ m, unu ga-emekwa ihe m kpere nikpe ma debe ya.Unu ga-ebi nala ahụ m nyere nna nna unu hà, unu ga-abụ ndị m, mụ onwe m ga-abụkwa Chineke unu.M ga-azọpụta unu nadịghị ọcha unu niile, kpọọ nri òkù, meekwa ka o hie nne. Agaghị m eme ka ụnwụ bịakwasị unu.M ga-eme ka mkpụrụ osisi hie nne, meekwa ka ihe ala mepụtara dị ọtụtụ, ka unu wee ghara ịnata nkọcha ọzọ netiti mba dị iche iche nihi ụnwụ.Unu aghaghị icheta ụzọ ọjọọ unu na omume unu na-adịghị mma. Unu aghaghịkwa ịkpọ onwe unu asị nihi njehie unu nakwa nihi ihe arụ unu.Ọ bụghị nihi unu ka m ga-eme ihe a, ka Ọkaakaa Onyenwe anyị Jehova kwuru, maranụ nke a. Ihere mee unu, nweekwanụ mmechuihu nihi ụzọ unu, unu ụlọ Izrel.Nke a bụ ihe Ọkaakaa Onyenwe anyị Jehova kwuru, Nụbọchị m ga-asachapụ njehie unu niile ka m ga-emekwa ka e biri nobodo unu niile. A ga-ewughachikwa ebe ndị ahụ a lara niyi.A ga-akọkwa ihe nala nke tọgbọrọ nefu, ọ bụ ezie na ọ ghọrọ ihe tọgbọrọ nefu nihu onye ọ bụla nke na-agafe na ya.Ndị mmadụ ga-asịkwa: Ala ahụ dị ebe ahụ nke bụbu ebe tọgbọrọ nefu adịla ka ogige Iden, obodo ndị ahụ bụbu mkpọmkpọ ebe, ndị e mekwara ka ha tọgbọrọ nefu, ndị e tidakwara etida, abụrụwo ebe e wusiri ike; e biriwo na ha.Mba ndị ga-afọdụ gburugburu unu ga-amara na mụ onwe m, Jehova, ewughachiwo ihe e tidara etida, akụwo m ihe nala ahụ e mere ka ọ tọgbọrọ nefu. Mụ onwe m, Jehova, ekwuwo ya, emewokwa m ya.Nke a bụ ihe Ọkaakaa Onyenwe anyị Jehova kwuru, Nke a bụ ihe m ka ga-eme ka ụlọ Izrel rịọ m ka m meere ha: M ga-eme ka ha dị ọtụtụ dị ka ìgwè ewu na atụrụ.Dị ka ìgwè ndị dị nsọ, dị ka ìgwè ewu na atụrụ nke Jeruselem noge ememme ya, otú ahụ ka obodo ndị bụbu mkpọmkpọ ebe ga-ejupụta nìgwè mmadụ; ndị mmadụ ga-amarakwa na mụ onwe m bụ Jehova. 